English: Of course there are areas that will save many, many lives, but you know as well as I do that if there's a road traffic accident close to a trauma centre, the hours of waiting go up for the A&E patients as those trauma casualties come in from road traffic accidents. So, that is not - . That's a completely wrong base on which to base it. This saves lives. This saves NHS resources, of course it does. Those 80 people should be saved from death and severe injury, and keep them out of the NHS. That's just a fallacy, the way that you're spinning that around. I've just said what I think about the way that you approach budgets, and I'm just reiterating it now. Lower speeds mean that people feel more comfortable to walk and cycle. It's safer for children to walk to school, and older people also feel more able to travel independently and safely. I have a 20 mph limit very close to me, and the difference in that village has been absolutely extraordinary, with people out on its streets for the first time in years, able to walk around safely and not be looking over their shoulder all the time. It makes a huge difference to our safer communities. It makes them nicer places to live and work. And the idea that this isn't the case in rural areas is also a fallacy. I know that you all think that your own inbox is some kind of scientific experiment in popularity and what this policy means, but, actually, we've conducted extensive research on this, and it's as popular in rural areas as it is in urban areas. People in rural areas do not feel safe on narrow country lanes with people going too fast. They do not. They do not feel safe to cycle, they do not feel safe to walk. This is not an urban/rural split, no matter how much you want to make it so. And in urban areas, 20 mph would seem like - . Well, I don't know when the last time was that I was able to get above about 6 mph in any urban area. So, the idea that 20 mph somehow restricts the timing of public transport and so on is nonsense. It probably will speed the number of cars actually travelling over our roads. So, that's just absolute nonsense. We have a duty to the people of Wales to introduce this measure. It will be one of the things that we do first that we're criticised for by the Tories and then you closely follow. I can list them again if you like: the plastic bags, the organ donation. Let's hope that, one day, over the border will have free prescriptions as well, so you can follow our lead. [ Interruption.] I think you've had quite a few interventions, Darren. I'm not taking any more.
Welsh: Wrth gwrs, mae meysydd a fydd yn achub llawer iawn o fywydau, ond fe wyddoch chi gystal â minnau, os oes damwain traffig ar y ffordd yn agos at ganolfan drawma, fod yr oriau aros yn codi ar gyfer y cleifion yn yr adran damweiniau ac achosion brys wrth i'r achosion trawma hynny ddod i mewn o ddamweiniau traffig ffordd. Felly, nid yw hynny - . Mae honno'n sylfaen gwbl anghywir i'w seilio arni. Mae hyn yn achub bywydau. Mae hyn yn arbed adnoddau'r GIG, wrth gwrs. Dylai'r 80 o bobl hynny gael eu hachub rhag marwolaeth ac anafiadau difrifol, a'u cadw allan o'r GIG. Anwiredd llwyr yw hynny, y ffordd yr ydych chi'n troi hynny o gwmpas. Rwyf newydd ddweud fy marn ar y ffordd yr ydych chi'n ymdrin â chyllidebau, ac rwyf yn ei ailadrodd yn awr. Mae cyflymderau is yn golygu bod pobl yn teimlo'n fwy cyfforddus i gerdded a beicio. Mae'n fwy diogel i blant gerdded i'r ysgol, ac mae pobl hŷn hefyd yn teimlo'n fwy abl i deithio'n annibynnol ac yn ddiogel. Mae gen i derfyn o 20 mya yn agos iawn ataf i, ac mae'r gwahaniaeth yn y pentref hwnnw wedi bod yn gwbl ryfeddol, ac mae pobl allan ar eu strydoedd am y tro cyntaf ers blynyddoedd, yn gallu cerdded o gwmpas yn ddiogel a pheidio â bod yn edrych dros eu hysgwydd drwy'r amser. Mae'n gwneud gwahaniaeth enfawr i'n cymunedau mwy diogel. Mae'n eu gwneud yn lleoedd brafiach i fyw a gweithio ynddyn nhw. Ac mae'r syniad nad yw hyn yn wir mewn ardaloedd gwledig hefyd yn anwiredd. Rwy'n gwybod eich bod chi i gyd yn credu bod eich mewnflwch eich hun yn rhyw fath o arbrawf gwyddonol mewn poblogrwydd a'r hyn y mae'r polisi hwn yn ei olygu, ond, mewn gwirionedd, rydym wedi cynnal ymchwil helaeth ar hyn, ac mae mor boblogaidd mewn ardaloedd gwledig ag ydyw mewn ardaloedd trefol. Nid yw pobl mewn ardaloedd gwledig yn teimlo'n ddiogel ar lonydd gwledig cul gan fod pobl yn mynd yn rhy gyflym. Dydyn nhw ddim. Dydyn nhw ddim yn teimlo'n ddiogel i feicio, dydyn nhw ddim yn teimlo'n ddiogel i gerdded. Nid rhaniad trefol/gwledig yw hwn, ni waeth faint yr ydych chi eisiau ei wneud yn hynny. Ac mewn ardaloedd trefol, byddai 20 mya yn ymddangos fel - . Wel, dydw i ddim yn gwybod pryd oedd y tro diwethaf i mi allu mynd dros tua 6 mya mewn unrhyw ardal drefol. Felly, nonsens yw'r syniad bod 20 mya rywsut yn cyfyngu ar amseriad trafnidiaeth gyhoeddus ac yn y blaen. Mae'n debyg y bydd yn cyflymu nifer y ceir sy'n teithio ar ein ffyrdd mewn gwirionedd. Felly, nonsens llwyr yw hynny. Mae gennym ni ddyletswydd i bobl Cymru i gyflwyno'r mesur hwn. Bydd yn un o'r pethau y byddwn yn eu gwneud yn gyntaf y cawn ein beirniadu amdano gan y Torïaid ac yna byddwch chi'n dilyn ein hesiampl yn fuan. Gallaf eu rhestru eto os mynnwch chi: y bagiau plastig, rhoi organau. Gadewch i ni obeithio, un diwrnod, y bydd presgripsiynau am ddim dros y ffin hefyd, fel y gallwch chi ddilyn ein harweiniad. [ Torri ar draws.] Rwy'n credu eich bod chi wedi cael cryn dipyn o ymyriadau, Darren. Dydw i ddim yn cymryd un arall.